เป็นรีวิวแรกสำหรับร้านนี้ ที่ต้องเข้าๆ ออกๆ ตึกศุภาลัยปาร์คนับจากวันนี้ไปอีก 2เดือน 

สายๆ วันนี้เรามาลองร้านแรกกันที่ Two Sis's Café & Bistro เป็นร้านติดแอร์ จัดรูปแบบร้านได้โอเค สามารถนั่งเล่นชิลๆ ดื่มกาแฟ เบเกอร์รี่ได้ นอกจากนั้นทางร้านยังมีอาหารหลากหลาย ไม่ว่าจะเป็น อาหารเช้า ของทานเล่น อาหารจานด่วนราดข้าว รวมไปถึงสลัดและสเต๊กไส้กรอก หรือเมนูฟิชแอนด์ชิป

สนนราคาอาหารเริ่มที่ 30-210บาท
ส่วนเมนูน้ำเริ่มที่ 30-85บาท
แอลกอฮอล์เริ่มที่ 59-150บาท
เบเกอร์รี่ 60บาท

มื้อเช้าวันนี้ทดลองสั่ง "ครัวซองแฮมชีส" สนนราคา 59บาท ซึ่งเสริฟเครื่องเคียงเป็นมันฝรั่งทอดกรอบ รสชาติพอทานได้ไม่ถึงกับติดใจ ปริมาณชิ้นครัวซองขนาดปกติไม่เล็กหรือใหญ่ไป มีแฮมใส่มาสองชิ้นและผักนิดหน่อย ทานแบบพออิ่ม

ส่วนน้ำได้ลองสั่งเมนู "โมชิ โมชิดรีนทีเย็น แก้วละ 60บาท ค่อนข้างผิดหวังเพราะรสชาติ ความหอมกลิ่นชาเขียวแทบหาไม่เจอ ไม่มีความโดดเด่นเป็นพิเศษ

มื้อเย็นคงมีโอกาสได้มานั่งทานอาหารจานเดียวไว้จะมารีวิวให้อีกครั้ง